Wat is Chenin Blanc? | rooi rose Wat is Chenin Blanc? | rooi rose
Wat is Chenin Blanc?
Dit kan moeilik wees om tussen verskillende kultivars te onderskei. Kaapse wynmeester Allan Mullins vertel ons 'n bietjie meer van Chenin Blanc sodat jy dié wyn ook soos 'n foendi kan uitken en waardeer.
Sitrus en tropiese vrugte
Wanneer Chenin Blanc gehout is, selfs ook:
Suid-Afrika verbou meer Chenin Blanc as enige ander plek in die wêreld en is ook die kultivar wat die meeste in Suid- Afrika aangeplant word.
Chenin is net so gewild in die Loire-vallei in Frankryk (waar die kultivar sy naam gekry het). Chenin is 'n dorpie in dié vallei en "blanc" beteken wit.
Daar was sedert 1997, toe dit dertig persent van alle wingerde beslaan het, 'n afname in die hoeveelheid Chenin Blanc wat in Suid Afrika geplant is. Vandag beslaan dit sowat twintig persent, maar daar is 'n herlewing wat die gehalte betref.
Wynmakers fokus die afgelope jare daarop om Chenin Blanc van gehalte te produseer. Al hoe meer houtverouderde Chenin Blanc-wyne word bekend gestel vanweë dié kultivar se natuurlike affiniteit vir hout.
Die Chenin Blanc-vereniging is in 2000 gestig. Tesame met die jaarlikse Wine Magazine Chenin Blanc-kompetisie het dit baie gedoen om die beeld van Chenin Blanc te verbeter.
Chenin Blanc is 'n baie veelsydige druifsoort en kan gebruik word om 'n verskeidenheid wyne te maak, van vonkelwyne tot droë nageregwyne, sjerries,brandewyn en wit port.